Марко Ганчев
Прилежният еж

chitanka.info

Ежко Бежко е прилежен еж.

Викнат ли му: „Ежко Бежко, беж

нещичко да донесеш“ —

тича той, прилежен еж.

Тежко ли е, Ежко Бежко?

Няма как — и да е тежко,

тъй ще бъде, щеш — не щеш,

щом си ти прилежен еж.

Ако беше неприлежен еж,

ех, тогава може както щеш…

1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.